Tryllestaver i Harry Potter

I *[[Harry Potter]]*-serien er **tryllestaver** laget av forskjellige tresorter, med en kraftig magisk kjerne. Det er et par ting man må huske hva angår tryllestaver (Dette gjelder Olivanders tryllestaver, ettersom alle tryllestavmakere har ulik oppskrift):

*Ikke to tryllestaver er like.
*En magiker vil aldri få et ordentlig resultat hvis han bruker en annens magikers tryllestav.
*Viktigst av alt; tryllestaven velger magiker, ikke omvendt.

Både Gygrid og Ronny Wiltersen greier å utføre trylleformler med ødelagte tryllestaver, men resultatene er imidlertid uforutsigbare.

## Tryllestavprodusenter
Rundt om i verdenen som blir presentert i romanserien har det vært flere tryllestavprodusenter.

### Olivanders
Olivanders ser litt shabby ut, med flassende gullbokstaver over døren og en eneste tryllestav på en blek pute i vinduet. Butikken er liten, støvete og stille, og det føles litt som å være inne i et veldig strengt bibliotek, men istedenfor bøker er hyllene fylt med tusener av små, tynne bokser som er stablet pent opp mot taket. Olivanders ser ut til å dirre av en slags hemmelig magi. Herr Olivander er en elskverdig gammel magiker med brede, bleke, sølvaktige øyne og lange fingre. Herr Olivander kan huske samtlige av tryllestavene han har solgt. Han blir innkalt til Galtvort høyere skole for hekseri og trolldom i Harrys fjerde år (*[[Harry Potter og Ildbegeret]]*) for å overvære veiingen av tryllestavene til Tretrollmannsturneringen. Olivanders butikk i Diagonallmenningen er nå forlatt etter *[[Harry Potter og Halvblodsprinsen]]*.

### Gregorovitsj
Gregorovitsj er en magiker fra Øst-Europa, og er produsenten bak Viktor Krumms tryllestav. Han blir av de fleste betraktet som enda bedre i sin profesjon en Olivander selv. Han pensjonerte seg for noen år siden og Viktor Krum var en av de siste som fikk en stav laget av han.

## Kjente tryllestaver
Den følgende listen viser karakteristikken til tryllestaven til flere av figurene i Harry Potter-bøkene. Kilder kan være bøkene og J.K. Rowlings hjemmeside.

*Fredrik Djervell&nbsp;&ndash;  lang, ask og enhjørningshår fra en enhjørning av hankjønn, behagelig fjærende. Ask er et tre som symboliserer kunnskap, renhet og sannhet. Interessant nok blir det noen ganger kalt enhjørningstreet, et navn som knytter det til Fredriks kjerne. Enhjørninger er et symbol på renhet og uskyldighet. Asketrær skal også frastøte slanger og beskytte mot deres bitt.
*Fleur Delacour&nbsp;&ndash;  lang, rosentre og lamiahår, ikke fjærende. Rosentre representerer det vakre og er kjent for sine krefter når det gjelder kjærlighet.
*Hermine Grang&nbsp;&ndash; J.K. Rowlings personlige hjemmeside forteller at tryllestaven er laget av vintre med en kjerne av en drages hjertestreng. Dette blir ikke nevnt i bøkene.
*Gygrid&nbsp;&ndash;  lang, eik, ganske fjærende. Eiks energi er maskulin av natur, mektig, sterk, utholdende, stedfast.
*Harry Potter&nbsp;&ndash;  lang, kristtorn og føniksfjær, bøyelig. Føniksfjæren i tryllestaven kommer fra Vulcan, Albus Humlesnurrs kjælefugl. Vulcan har gitt bare én annen fjær, nemlig den til Voldemorts tryllestav. Egenskapene til kristtorn er å sikre presisjon, så den blir ofte brukt til å lage våpen. På grunn av dette blir kristtorn ofte satt i sammenheng med kamp, beskyttelse og å parere onde ånder. Treet har sammenheng med død og gjenfødsel fra gammelt av i både hedensk og kristen tradisjon, og er et symbol på jul, som representerer fødselen til Jesus frelseren innen kristendommen.
*Jakob Potter&nbsp;&ndash;  lang, mahogni, bøyelig, velegnet for transfigurasjon. Mahogni er en eksepsjonelt beskyttende tretype, kjent for sin styrke og utholdenhet.
*Lilly Potter&nbsp;&ndash;  lang, piletre, veldig bøyelig, god til trylleformler. Piletreet har lenge blitt assosiert med død, og er et symbol på sorg og uheldig kjærlighet, den representerer imidlertid også fleksibilitet og visdom. Tryllestaver av piletre blir brukt til å få forbindelse med drømmer, visjoner og dype følelser. Det er sannsynligvis ingen tilfeldighet at Lillys tryllestav er velegnet for trylleformler, siden hun plasserte en så kraftig beskyttelse på Harry.
*Nilus Langballe
**Gammel tryllestav&nbsp;&ndash; Brukte sin fars gamle tryllestav. Hva staven er laget av er ukjent.
**Ny tryllestav&nbsp;&ndash; Etter at hans gamle tryllestav ble ødelagt i mysterieavdelingen kjøpte hans bestemor en ny en til ham: Lengde ukjent, kirsebærtre med enhjørninghår i kjernen, en av de siste tryllestavene Ollivander solgte.
*Ronny Wiltersen
**Gammel tryllestav&nbsp;&ndash; Ronny arver Kalle Wiltersens gamle, opprissede tryllestav, som har et enhjørninghår stikkende ut av den ene enden. Ronny teiper sammen tryllestaven med tryllimbånd etter at den nesten knekker i to, men den fungerer ikke som den skal, og trylleformlene slår tilbake på den som kaster dem. 
**Ny tryllestav&nbsp;&ndash; Fjorten tommer, piletre og enhjørninghår.
*Viktor Krumm&nbsp;&ndash; Ti og en kvart tomme, agnbøk og hjertestreng av en drage, ganske bøyelig. Viktors tryllestav er laget av Gregorovitsj og er tykkere enn de fleste tryllestaver. Agnbøk er vanlig i Øst-Europa og også kjent under navnet muskeltre. Egenskapene til treet er tøffhet og utholdenhet.
*Fyrst Voldemort&nbsp;&ndash; Tretten og en halv tomme, barlind og føniksfjær (fra den samme føniksen som har gitt en fjær til Harrys tryllestav), veldig kraftfull. Barlind har lenge vært assosiert med magi og død. Treet representerer imidlertid også reinkarnasjon, siden etter som det ytre treet dør, gror det et nytt inni. Keltiske prester og prestinner så på barlinden som et symbol på udødelighet.
*Lucifus Malfang &nbsp;&ndash;Alm og hjertestreng av drage. Lengde er ikke nevnt i bøkene.
* Albus Humlesnurr Oldstaven. Laget av svarthyll og dystralhår.
* Gellert Grindelwald oldstaven. Laget av svarthyll og dystralhår.
* Draco Malfang Oldstaven. Laget av svarthyll og dystralhår.
* Harry Potter Oldstaven.